CELEX: 32014R1016
Language: lv
Date: 2014-07-22 00:00:00
Title: Komisijas Deleģētā regula (ES) Nr. 1016/2014 ( 2014. gada 22. jūlijs ), ar ko groza II pielikumu Eiropas Parlamenta un Padomes Regulā (ES) Nr. 978/2012 par vispārējo tarifa preferenču sistēmas piemērošanu

27.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 283/23
            
         KOMISIJAS DELEĢĒTĀ REGULA (ES) Nr. 1016/2014
   (2014. gada 22. jūlijs),
   ar ko groza II pielikumu Eiropas Parlamenta un Padomes Regulā (ES) Nr. 978/2012 par vispārējo tarifa preferenču sistēmas piemērošanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Regulu (ES) Nr. 978/2012 par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008 (1), un jo īpaši tās 5. panta 3. punktu,
   tā kā:
   
               (1)
            
            
               Regulas (ES) Nr. 978/2012 (VPS regula) 4. pantā noteikti kritēriji tarifa preferenču piešķiršanai atbilstoši Vispārējās preferenču sistēmas (VPS) vispārējam režīmam.
            
         
               (2)
            
            
               VPS regulas 4. panta 1. punkta a) apakšpunktā paredzēts, ka uz valsti, ko Pasaules Banka trīs gadus pēc kārtas klasificējusi kā valsti ar augstiem vai vidēji augstiem ienākumiem, nevajadzētu attiecināt VPS vispārējo režīmu. Tomēr saskaņā ar VPS regulas 4. panta 3. punktu līdz 2014. gada 21. novembrim 4. panta 1. punkta a) apakšpunkts nebūtu jāpiemēro valstīm, kuras līdz 2012. gada 20. novembrim ir parafējušas divpusēju preferenciālās tirgus piekļuves režīmu.
            
         
               (3)
            
            
               VPS regulas 4. panta 1. punkta b) apakšpunktā paredzēts, ka tarifa preferences nevajadzētu attiecināt uz valsti, kurai ir tāds preferenciālās tirgus piekļuves režīms, kas būtībā visai tirdzniecībai nodrošina tādas pašas vai labākas tarifa preferences kā VPS.
            
         
               (4)
            
            
               VPS regulas II pielikumā izveidots VPS vispārējā režīma saņēmējvalstu saraksts. Lai atspoguļotu izmaiņas saistībā ar 4. pantā izklāstītajiem kritērijiem, VPS regulas 5. pantā paredzēts, ka II pielikumu pārskata katru gadu līdz 1. janvārim. Turklāt tajā paredzēts pietiekams laiks, lai VPS saņēmējvalstis un ekonomikas dalībnieki varētu pienācīgi pielāgoties valsts VPS statusa pārskatīšanai. Tādēļ VPS režīmu turpinās piemērot vienu gadu pēc dienas, kad, pamatojoties uz 4. panta 1. punkta a) apakšpunktu, stājas spēkā izmaiņas valsts statusā.
            
         
               (5)
            
            
               Saskaņā ar Padomes Regulu (EK) Nr. 1528/2007 (2) Botsvānas Republikai (Botsvāna), Kamerūnas Republikai (Kamerūna), Kotdivuāras Republikai (Kotdivuāra), Fidži Republikai (Fidži), Ganas Republikai (Gana), Kenijas Republikai (Kenija), Namībijas Republikai (Namībija) un Svazilendas Karalistei (Svazilenda) ir preferenciālās tirgus piekļuves režīms, kas nodrošina tādas pašas vai labākas tarifa preferences kā VPS. Saskaņā ar 4. panta 1. punkta b) apakšpunktu šīs valstis netika iekļautas VPS regulas II pielikumā, jo tām jau bija šāda preferenciāla piekļuve tirgum.
            
         
               (6)
            
            
               Iepriekš minētās valstis kā VPS kritērijiem atbilstošas valstis ir iekļautas VPS regulas I pielikumā.
            
         
               (7)
            
            
               Saskaņā ar Eiropas Parlamenta un Padomes Regulu (ES) Nr. 527/2013 (3) no 2014. gada 1. oktobra uz Botsvānu, Kamerūnu, Kotdivuāru, Ganu, Keniju, Fidži, Namībiju un Svazilendu vairs neattiecas tirgus piekļuves režīms, kas paredzēts Regulā (EK) Nr. 1528/2007. Šīs valstis ir VPS kritērijiem atbilstošas valstis saskaņā ar definīciju VPS regulas 2. panta c) punktā, un no 2014. gada 1. oktobra tās atbilst VPS regulas 4. panta kritērijiem. Tāpēc šīs valstis būtu jāiekļauj VPS regulas II pielikumā, un piemērošanas termiņš būtu jāparedz no 2014. gada 1. oktobra.
            
         
               (8)
            
            
               Pasaules Banka 2011., 2012. un 2013. gadā ir klasificējusi Botsvānu un Namībiju kā valstis ar vidēji augstiem ienākumiem. Tomēr abas valstis ir parafējušas, bet nav piemērojušas divpusēju preferenciālās tirgus piekļuves režīmu ar Savienību, kas līdz 2012. gada 20. novembrim būtībā visai tirdzniecībai nodrošina tādas pašas vai labākas tarifa preferences kā VPS. Tāpēc 4. panta 1. punkta a) apakšpunkts līdz 2014. gada 21. novembrim uz šīm abām valstīm neattiecas.
            
         
               (9)
            
            
               Saskaņā ar VPS regulas 5. panta 2. punkta a) apakšpunktu lēmumu svītrot saņēmējvalsti no VPS saņēmējvalstu saraksta sāk piemērot vienu gadu pēc minētā lēmuma spēkā stāšanās dienas. Tomēr saskaņā ar VPS regulas 4. panta 3. punktu lēmums par Botsvānas un Namībijas svītrošanu nestājas spēkā pirms 2015. gada 22. novembra. Saskaņā ar ikgadējiem VPS regulas II pielikuma atjauninājumiem lēmumam par Botsvānas un Namībijas svītrošanu no tā būtu jāstājas spēkā 2016. gada 1. janvārī. Tāpēc Botsvāna un Namībija no 2014. gada 1. oktobra līdz 2015. gada 31. decembrim būtu jāiekļauj VPS regulas II pielikumā,
            
         IR PIEŅĒMUSI ŠO REGULU.
   1. pants
   Grozījumi Regulā (ES) Nr. 978/2012
   Regulas (ES) Nr. 978/2012 II pielikumu groza šādi:
   
               a)
            
            
               A un B slejā attiecīgi tiek iekļautas šādas valstis un atbilstošie burtu kodi:
               
                           BW
                        
                        
                           Botsvāna
                        
                     
                           CM
                        
                        
                           Kamerūna
                        
                     
                           CI
                        
                        
                           Kotdivuāra
                        
                     
                           FJ
                        
                        
                           Fidži
                        
                     
                           GH
                        
                        
                           Gana
                        
                     
                           KE
                        
                        
                           Kenija
                        
                     
                           NA
                        
                        
                           Namībija
                        
                     
                           SZ
                        
                        
                           Svazilenda
                        
                     
         
               b)
            
            
               A un B slejā attiecīgi tiek svītrotas šādas valstis un atbilstošie burtu kodi:
               
                           BW
                        
                        
                           Botsvāna
                        
                     
                           NA
                        
                        
                           Namībija
                        
                     
         2. pants
   Stāšanās spēkā un piemērošana
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Regulas 1. panta a) punktu piemēro no 2014. gada 1. oktobra.
   Regulas 1. panta b) punktu piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 22. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 303, 31.10.2012., 1. lpp.
   
   
      (2)  Padomes 2007. gada 20. decembra Regula (EK) Nr. 1528/2007, ar ko dažu tādu valstu izcelsmes izstrādājumiem, kuras ietilpst Āfrikas, Karību jūras reģiona un Klusā okeāna (ĀKK) valstu grupā, piemēro režīmu, kas paredzēts nolīgumos, ar ko izveido ekonomisko partnerattiecību nolīgumus vai kuru rezultātā notiek to izveide (OV L 348, 31.12.2007., 1. lpp.).
   
      (3)  Eiropas Parlamenta un Padomes 2013. gada 21. maija Regula (ES) Nr. 527/2013, ar ko groza Padomes Regulu (EK) Nr. 1528/2007 attiecībā uz vairāku valstu izslēgšanu no to reģionu vai valstu saraksta, kas pabeigušas sarunas (OV L 165, 18.6.2013., 59. lpp.).